Public procurement notice: Contract Notice
Published: 2019-07-08
Buyer: Helsingin kaupunki, kaupunkiympäristön toimiala, rakennukset ja yleiset alueet
Country: FI
Contract type: Works
Procedure: Competitive dialogue
CPV classification: 31000000 | 32000000 | 35000000: Security, fire-fighting, police and defence equipment | 44000000 | 45000000: Construction work
Submission deadline: 2019-08-30
Award criteria: The most economic tender

Technical requirements: Hankinnassa on kyse Helsingin kaupungin elinkaarihankkeesta, jossa toteutetaan uudisrakennuksena Puotilan uusi ala-asteen koulu. Lisäksi hankintaan sisältyvät erikseen määriteltävät ylläpito- ja käyttäjäpalvelut. Tavoitteena on, että hankkeen toteuttajan vastuulla on rakennuksen käytettävyys ja olosuhteet noin 20 vuoden palvelujakson ajan. Sopimusrakenne ja sopimuskokonaisuuden laajuus tarkentuvat hankinnan neuvotteluvaiheen kuluessa. Tavoitteena on allekirjoittaa hankintasopimus keväällä 2020 ja aloittaa rakennustyöt mahdollisimman pian tämän jälkeen. Kohteen käyttöönoton tavoitteena on syyslukukausi 2022.
Hankinnassa on kyse Helsingin kaupungin elinkaarihankkeesta, jossa toteutetaan uudisrakennuksena Puotilan uusi ala-asteen koulu. Lisäksi hankintaan sisältyvät erikseen määriteltävät ylläpito- ja käyttäjäpalvelut. Helsingin kaupungin omistukseen tuleva uusi koulurakennus rakennetaan alustavasti noin 540:lle oppilaalle. Lisäksi kouluun on tarkoitus rakentaa esiopetustilat kahdelle ryhmälle, joissa on yhteensä noin 70 esikoululaista. Opetus- ja hallintokäytön lisäksi koulun tilat ovat mahdollisesti iltakäytössä. Tavoitteena on, että hankkeen toteuttajan vastuulla on rakennuksen käytettävyys ja olosuhteet noin 20 vuoden palvelujakson ajan. Sopimusrakenne ja sopimuskokonaisuuden laajuus tarkentuvat hankinnan neuvotteluvaiheen kuluessa.
Uusi ala-asteen koulu rakennetaan Vartiokylän kaupunginosaan, Puotilan metroaseman läheisyyteen tontille, joka sijaitsee osoitteessa Klaavuntie 17. Uudisrakennuksen tontilta puretaan vanha ala-asteen koulu kaupungin erikseen kilpailuttamana urakkana. Tontilla voimassaoleva kaava mahdollistaa kaksikerroksisen uudisrakennuksen rakentamisen. Hankkeeseen sisältyvien koulurakennukseen liittyvien katujen ja yleisten alueiden töiden laajuus täsmentyy neuvotteluvaiheessa. Tavoitteena on allekirjoittaa hankintasopimus keväällä 2020 ja aloittaa rakennustyöt mahdollisimman pian tämän jälkeen. Kohteen käyttöönoton tavoitteena on syyslukukausi 2022.
Hankinnassa hinta-laatusuhteen vertailussa hinnan painoarvo on 40-60 % ja laadun painoarvo 40-60 %. Laadun osalta huomioitavia vertailuperusteita ovat suunnitteluratkaisun toiminnallisuus, tehokkuus ja innovatiivisuus, suunnitteluratkaisun soveltuvuus ympäristöön, suunnitteluratkaisun elinkaarinäkökulma sekä hankkeen toteuttamismenetelmät.
Osallistumishakemuksen voi jättää ja hankkeen toteuttajaksi voidaan valita ryhmittymä eli työyhteenliittymä. Ryhmittymään kuuluvia jäseniä ei voi vähentää tai muuttaa. Ryhmittymään kuuluvia jäseniä voidaan lisätä edellyttäen, että uudet jäsenet täyttävät tässä hankintailmoituksessa esitetyt vaatimukset ja toimittavat vaaditun selvityksen. Näiden vaatimusten tulee täyttyä jo sillä ryhmittymän kokoonpanolla, jolla osallistumishakemus tehdään. Lisätietoja hankinnan suunnitellusta sisällöstä on saatavissa hankintailmoituksen liitteistä.
Tilaaja valitsee tarjouskilpailuun osallistumishakemuksensa jättäneistä, soveltuvuutta koskevat vaatimukset täyttävistä ehdokkaista kolmesta viiteen (3–5) ehdokasta. Mikäli soveltuvia ehdokkaita on enemmän, käytetään ehdokkaiden valintaperusteena aiempien asiakkaiden palautetta vastaavista peruskorjaus- tai uudisrakennushankkeista rakennustöissä seuraavasti:
Ehdokas toimittaa osallistumishakemuksen liitteenä tämän hankintailmoituksen liitteenä 4 olevan lomakkeen täytettynä ja allekirjoitettuna kolmen aiemman referenssihankkeen osalta. Kutakin referenssihanketta kohden toimitetaan erillinen kappale lomakkeesta. Kunkin lomakkeen täyttää ja allekirjoittaa referenssihankkeen tilaajan edustaja (vastuullinen projektipäällikkö tai muu vastaavassa roolissa toiminut henkilö) lomakkeessa annettujen ohjeiden mukaisesti. Tilaajien edustajat pisteyttävät ehdokkaan kunkin ominaisuuden osalta asteikolla 0–5. Ilmoitettujen kolmen referenssihankkeen pisteet (yhteensä enintään 75 pistettä) lasketaan yhteen. Tilaajan harkinnan mukaan 3–5 eniten pisteitä saanutta valitaan hankkeen neuvotteluvaiheeseen. Mikäli tasapisteiden vuoksi ei voida erotella näitä kolmea (3), neljää (4) tai viittä (5) eniten pisteitä saanutta ehdokasta, arpa ratkaisee valinnan tasapisteissä olevien osalta.
Hankintailmoituksen yhteydessä julkaistussa tarjouspyyntöaineistossa annetut tiedot ja vaatimukset ovat alustavia, ellei niitä ole esitetty tässä hankintailmoituksessa ehdottomina tai ellei aineistossa toisin mainita. Tiedot ja vaatimukset täsmentyvät hankinnan edetessä. Hankintailmoitusta koskevat tiedustelut tulee esittää Tarjouspalvelu-toimittajaportaalissa viimeistään 5.8.2019 klo 12:00 mennessä. Vastaukset tiedusteluihin pyritään julkaisemaan portaalissa 12.8.2019 klo 16:00 mennessä.
Jos ehdokas on ryhmittymä, kaikista ryhmittymän jäsenistä toimitetaan oma ESPD-lomake. Jos ehdokas vetoaa alihankkijansa tai muun tahon voimavaroihin neuvotteluvaiheeseen pääsyn edellytyksenä olevien vähimmäisvaatimusten (esim. referenssivaatimukset) täyttymiseksi, myös kyseisestä alihankkijasta tai muusta tahosta on toimitettava ESPD-lomake. Tämä koskee myös omia konserniyhtiöitä.